ઇન્ટરનેશનલ ડેસ્કઃ મેક્સિકોની સરકારને આઠ ભારતીય બાળકોની શોધ છે. દિલ્હી સ્થિત મેક્સિકો એમ્બેસીનું કહેવું છે કે, 50 વર્ષ પહેલાં 1968માં મેક્સિકોમાં ઓલિમ્પિક રમત દરમિયાન થયેલાં સાંસ્કૃતિક કાર્યક્રમમાં પેઇન્ટિંગ એક્ઝિબિશન કરવામાં આવ્યું હતું. તેમાં વિશ્વના અંદાજિત 1800 બાળકોએ ભાગ લીધો હતો, જેમાં આ આઠ ભારતીય બાળકો પણ સામેલ હતા. પરંતુ ત્યારબાદથી તેઓની કોઇ ભાળ નથી. મેક્સિકો સરકારને માત્ર તેમના નામ અને ઉંમરની જ જાણકારી છે, જેની મદદથી તેઓ આ આઠ બાળકોની શોધ કરી રહી છે. જો કે, આ કામ એટલું સરળ નથી કારણ કે સમય ઘણો પસાર થઇ ચૂક્યો છે.